**เอกสารแนบท้ายประกาศเทศบาลตำบลห้วยยาง**

### ตามประกาศเทศบาลตำบลห้วยยาง

 **เรื่อง ขายทอดตลาดพัสดุครุภัณฑ์**

**ลงวันที่ ๒๕ เดือน ธันวาคม พ.ศ. ๒๕๕๘**

 ด้วยเทศบาลตำบลห้วยยาง มีความประสงค์จะขายทอดตลาดพัสดุชำรุดเสื่อมสภาพ หรือสูญไป หรือไม่

จำเป็นต้องใช้ในราชการต่อไปจำนวน ๑๖ รายการ ตามรายละเอียดดังนี้

1. เครื่องพ่นหมอกควัน จำนวน ๑ เครื่อง รหัส ๐๕๔ ๔๓ ๐๐๐๑
2. พัดลมติดเพดานขนาด ๑๖ นิ้ว (๔๐๐ มม.) จำนวน ๑ เครื่อง รหัส ๔๖๔ ๔๔ ๐๐๐๓
3. เครื่องคอมพิวเตอร์ จำนวน ๑ ชุด รหัส๔๑๖ ๔๔ ๐๐๐๑
4. รถจักรยานยนต์ ยี่ห้อ คาวาซากิ

 ขนาดเครื่องยนต์ ๑๑๒ ซีซี เลขตัวถัง AN ๑๑๒A-A๐๔๒๐๗ จำนวน ๑ คัน รหัส ๐๒๔ ๔๕ ๐๐๐๑

1. เครื่องคอมพิวเตอร์และเก้าอี้ จำนวน ๑ ชุด รหัส ๔๑๖ ๔๖ ๐๐๐๒
2. เครื่องคอมพิวเตอร์ พร้อมโต๊ะวางคอมพิวเตอร์จำนวน ๑ ชุด รหัส๔๑๖ ๔๖ ๐๐๐๓
3. เครื่องรับส่งวิทยุระบบ VHF/FM ชนิดมือถือขนาดกำลัง๑-๕วัต จำนวน ๒ เครื่อง รหัส๔๖๔ ๔๖ ๐๐๐๒

และรหัส ๔๖๔ ๔๖ ๐๐๐๓

1. เครื่องคอมพิวเตอร์ (พร้อมปริ๊นเตอร์แบบเลเซอร์)จำนวน ๑ ชุด รหัส๔๑๖ ๔๗ ๐๐๐๒
2. เครื่องคอมพิวเตอร์ จำนวน ๑ ชุด(พร้อมปริ๊นเตอร์แบบเลเซอร์)จำนวน ๑ ชุด รหัส๔๑๖ ๔๗ ๐๐๐๓
3. เครื่องคิดเลข ชนิด ๑๒ หลัก จำนวน ๑ เครื่อง รหัส๔๑๕ ๔๙ ๐๐๐๑
4. เครื่องคิดเลข ชนิด ๑๒ หลัก จำนวน ๑ เครื่อง รหัส๔๑๕ ๔๙ ๐๐๐๔

๑๒.เครื่องคิดเลขไฟฟ้า ชนิด ๑๒ หลัก จำนวน ๑ เครื่อง รหัส ๔๑๕ ๕๐ ๐๐๐๖

๑๓. โต๊ะทำงานระดับ ๓-๕ จำนวน ๑ ตัว(เฉพาะโต๊ะ) รหัส ๔๐๐ ๕๐ ๐๐๑๐

๑๔. ซุ้มเฉลิมพระเกียรติฯ จำนวน ๑ ซุ้ม รหัส ๔๑๑ ๕๒ ๐๐๐๓

๑๕.เครื่องตัดหญ้าแบบรถเข็น จำนวน ๑ เครื่อง ๔๔๑ ๕๒ ๐๐๐๒

 ๑๖.เครื่องปั้มน้ำศูนย์พัฒนาเด็กเล็กบ้านโคกกลาง รุ่น EP-๑๕๕๐Q๒ จำนวน ๑ เครื่อง รหัส๐๕๕ ๕๒ ๐๐๐๑

 /เงื่อนไข...

**เงื่อนไขในการขายทอดตลาด**

 **ข้อ ๑. รายละเอียดพัสดุครุภัณฑ์ที่ชำรุดตามสภาพที่จะขายทอดตลาดและราคาขั้นต่ำ**

 พัสดุครุภัณฑ์ตามรายละเอียดแนบท้ายประกาศนี้ติดต่อขอดูได้ที่งานพัสดุ สำนักงานเทศบาลตำบลห้วยยาง ตั้งแต่บัดนี้จนถึงวันที่ ๑๑ มกราคม ๒๕๕๙

 **ข้อ ๒. วิธีการขายทอดตลาด**

 ๒.๑ ขายทอดตลาดโดยการประมูลด้วยวาจาเรียงตามลำดับรายการ ผู้ใดเสนอราคาสูงสุดโดยไม่มีผู้เสนอราคาเพิ่มอีกและคณะกรรมการขายทอดตลาดพัสดุครุภัณฑ์ได้แสดงความตกลงในการยืนยันราคาสูงสุดที่ถูกเสนอโดยการนับ ๑ ถึง ๓ แล้วถือว่าผู้นั้นเป็นผู้มีสิทธิ์ซื้อไป

 ๒.๒ ผู้เสนอราคาสูงสุดจะเป็นผู้ได้รับการประมูล แต่ต้องไม่ต่ำกว่าราคาที่คณะกรรมการขายทอดตลาดกำหนดไว้ และเทศบาลตำบลห้วยยาง ขอสงวนสิทธิ์จะไม่ขายให้แก่ผู้ประมูลสูงสุด หรือยกเลิกการประมูลก็ได้ ถ้าเห็นว่าราคาที่ประมูลนั้นยังไม่เหมาะสมหรือไม่สุจริตหรือมีเหตุผลอย่างอื่นในกรณีนี้ ผู้ประมูลจะเรียกค่าเสียหายหรือค่าใช้จ่ายใด ๆ จากทางราชการไม่ได้ทั้งสิ้น

 ๒.๓ การประมูลขายทอดตลาดพัสดุครุภัณฑ์ชำรุดตามสภาพในครั้งนี้ เป็นการประมูลพัสดุครุภัณฑ์ที่ชำรุดตามสภาพ เป็นหน้าที่ของผู้เข้าประมูลที่จะต้องทำการพิจารณาตรวจสอบพัสดุครุภัณฑ์ด้วยตนเองหากได้มีการอนุมัติการจำหน่ายให้กับผู้ประมูลแล้ว คณะกรรมการขายทอดตลาดถือว่าผู้ประมูลพอใจและรับสภาพของพัสดุครุภัณฑ์ชำรุดตามสภาพดังกล่าว โดยไม่มีการโต้แย้งใด ๆ ภายหลัง

 **ข้อ ๓. หลักฐานของผู้เข้าประมูล**

 ๓.๑ สำเนาบัตรประจำตัวประชาชน หรือบัตรประตัวเจ้าหน้าที่ของรัฐ หรือบัตรอื่นที่ทางราชการออกให้ (ที่ไม่หมดอายุ) พร้อมรับรองสำเนาถูกต้อง

 ๓.๒ ผู้เข้าประมูลจะต้องลงทะเบียนรายชื่อผู้เข้าประมูล ในวันที่ ๑๒ มกราคม ๒๕๕๙ ก่อนเวลา ๑๐.๐๐ น.

 **ข้อ ๔ เงื่อนไขการเข้าสู้ราคา**

 การประมูลราคาให้ผู้เข้าร่วมประมูลสู้ราคาด้วยวาจาเรียงตามลำดับรายการผู้ใดเสนอราคาสูงสุดโดยไม่มีผู้เสนอราคาเพิ่มอีกและคณะกรรมการขายทอดตลาดพัสดุครุภัณฑ์ได้แสดงความตกลงในการยืนยันราคาสูงสุดที่ถูกเสนอโดยการนับ ๑ ถึง ๓ แล้วถือว่าผู้นั้นเป็นผู้มีสิทธิ์ซื้อไป

 **ข้อ ๕ การชำระราคา**

 การชำระราคาสำหรับพัสดุครุภัณฑ์ที่ประมูลได้ ให้ชำระเป็นเงินสดเท่านั้นโดยชำระเงินที่กองคลัง สำนักงานเทศบาลตำบลห้วยยาง ภายในวันขายทอดตลาดในเวลาราชการ

 **ข้อ ๖. การขนย้ายพัสดุครุภัณฑ์ที่ประมูลได้**

 เมื่อผู้ประมูลได้ ชำระเงินถูกต้องตามเงื่อนไขแล้ว ต้องขนย้ายพัสดุครุภัณฑ์ที่ประมูลได้ ไปจากเทศบาลตำบลห้วยยางทันทีในวันที่ประมูลได้ หากขนย้ายล่าช้าและพัสดุครุภัณฑ์ที่ประมูลได้เกิดความเสียหายไม่ว่ากรณีใด ๆ เทศบาลตำบลห้วยยางจะไม่รับผิดชอบทั้งสิ้น

 /ข้อ ๗ การสงวนสิทธิ์...

 **ข้อ ๗. การสงวนสิทธิ์**

 ๗.๑ในการขายทอดตลาดตามประกาศนี้ คณะกรรมการขายทอดตลาด พนักงานเทศบาล พนักงานจ้าง คณะผู้บริหารเทศบาล และสมาชิกสภาเทศบาลตำบลห้วยยางไม่มีสิทธิ์เข้าเสนอราคา

 ๗.๒ หากคณะกรรมการขายทอดตลาด เห็นว่าราคาซึ่งผู้เสนอราคาสูงสุดนั้นยังไม่เพียงพอหรือการเสนอราคานั้นกระทำโดยสุจริต คณะกรรมการขายทอดตลาดอาจเพิกถอนสิทธิ์หรือยกเลิกการขายทอดตลาดนั้นก็ได้

 เทศบาลตำบลห้วยยาง

 วันที่ ๒๕ เดือน ธันวาคม พ.ศ.๒๕๕๘